У нас з дачкой ёсць дамоўленасць, што яна ніколі нічога не выдаляе, а я маю права ў любы момант паглядзець яе тэлефон і ўсе актыўнасці. Інтэрнэтам яна ў асноўным карыстаецца са смартфона, не з камп’ютара, цяпер практычна ўсе дзеці так. Але гэта не значыць, што я залезла, а яна не ведае. Мы ці разам сядаем і праглядаем, ці я сама, але з яе дазволу. Прычым я ўвогуле ні за што на дачку не сваруся. Мы вучымся. Калі ёсць нейкія пытанні, праблемы, я спакойна тлумачу, чаму гэта няправільна.